CELEX: 32017R2247
Language: sl
Date: 2017-11-30 00:00:00
Title: Izvedbena uredba Komisije (EU) 2017/2247 z dne 30. novembra 2017 o uvrstitvi določenega blaga v kombinirano nomenklaturo

8.12.2017   
               
               
                  SL
               
               
                  Uradni list Evropske unije
               
               
                  L 324/11
               
            IZVEDBENA UREDBA KOMISIJE (EU) 2017/2247
      z dne 30. novembra 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. novembra 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek (t. i. ogrevalna podloga) z dimenzijami približno 190 × 80 × 4 cm in maso približno 11,5 kg. Ima polnilo in vsebuje grelni element (mreža, prekrita s tanko plastjo tkanine). Spodnja stran podloge (pod grelnim elementom) sestoji iz plasti pene debelosti 1 cm. Zgornja zunanja stran izdelka je prekrita s plastjo ploščatih, gladkih umetnih kamnov, ki vsebujejo turmalin. Površina izdelka je toga in ima izbokline.
                     Izdelek je opremljen z regulatorjem, priključenim s kablom in električnim priključkom. Regulator ima zaslon, ki prikazuje nastavljeno temperaturo, razne indikatorje, gumb za nastavitev želene temperature ter gumb za vklop/izklop.
                     Izdelek je namenjen toplotni terapiji različnih delov človeškega telesa. Na izdelku se lahko leži ali sedi. Izbere se lahko temperatura v razponu od 30 do 70 °C. Umetni kamni oddajajo (po segrevanju) dolge infrardeče žarke.
                     Glej slike (*1).
                  
                  
                     8516 79 70 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8516 , 8516 79  in 8516 79 70 .
                     Uvrstitev pod tarifno številko 9019  kot aparat za masažo je izključena, saj izdelek ne deluje na podlagi trenja, vibracij ali mehanskega gibanja in ni namenjen za masiranje telesa. Kamni so ploščati in gladki ter imajo posebne lastnosti za kopičenje in oddajanje toplote brez trenja (glej tudi pojasnjevalne opombe harmoniziranega sistema k tarifni številki 9019 , (II)).
                     Tudi uvrstitev pod tarifno številko 9404  kot polnjena posteljnina in podobna posteljna oprema – posteljni vložek ali posteljna blazina – je izključena, saj izdelek ni namenjen za opremo ležišč. Izdelek je tog in ima izbokline. Zato se opomba 1(a) k poglavju 85 ne uporablja.
                     Izdelek deluje kot naprava za termoterapijo, primerna za domačo uporabo.
                     Zato se uvrsti pod oznako KN 8516 79 70  kot druge elektrotermične naprave.
                  
               
            
         
            (*1)  Slike so zgolj informativne narave.